ליגת הכדורגל של קוריאה הצפונית

טורניר התאחדות הכדורגל של הרפובליקה הדמוקרטית העממית של קוריאה (הנגול: 최상급축구련맹전; הנג'ה: 最上級蹴球聯盟戰) היא ליגת הכדורגל הבכירה של קוריאה הצפונית אשר נערכת מאז 1960.

בשל מעמדה הפוליטי של המדינה, כמדינה קומוניסטית מסוגרת, אין בה שוק העברות מפותח ונאסר על פי החוק הצפון קוריאני לבצע העברות מקבוצת כדורגל אחת לשנייה, אף בתוככי המדינה. כאשר קבוצות הכדורגל מסתמכות על האקדמיות לכדורגל. ההתאחדות של צפון קוריאה היא חברה בקונפדרציית הכדורגל של אסיה. אלופת הליגה מתמודדת בגביע הנשיא של הקונפדרציה האסייאתית.

בשנים 1960–2009 הליגה הבכירה נקראה בשם "התחרויות החדשניות לכושר הטכני". ב-2010 הוקמה ליגת העל הצפון קוריאנית ששוחקה במקביל לתחרויות אחרות. בשנת 2018 שינתה את שמה לליגת העל בכדורגל וחלק מתחרויות מקבילות בוטלו.

ליגה מנוהלת על ידי התאחדות הכדורגל של הרפובליקה הדמוקרטית העממית של קוריאה, החברה בקונפדרציית הכדורגל של אסיה (AFC). בהתאם לדירוג של AFC הליגה מדורגת במקום ה-33. בהתאם לכך היא לא זכאית לשלוח נציגים לליגת האלופות האסייתית עילית ולליגת האלופות האסייתית השנייה.

בעונת 2024/2025 ליגה כללה 12 קבוצות ששיחקו בשטית משחק בית/משחק חוץ.
 היסטוריה 
 מקורות (1960 - 2010) 
בתחילה, כל הספורט במדינת צפון קוריאה היה על בסיס חובבני, כאשר התחרויות נקראו "התחרויות החדשניות לכושר הטכני" (הנגול: 기술혁신경기대회; הנג'ה: 技術革新競技大會) שהתקיימו כמה פעמים בשנה, החל משנות ה-60.

בשנת 1977, הספורט במדינה עבר רפורמה, ונוצרו מועדוני ספורט מקצוענים במגוון ענפים, שהחתימו את שחקניהם על חוזים תמורת תשלום. מאז החלה תחרות אליפות שנתית שנקראה "האליפות הלאומית", שהתקיימה בחודש ספטמבר בכל שנה.

בנוסף מתקיימות תחרויות נוספות במדינה במקביל:
 החל משנת 1972 מתקיים תחרות גביע שנתי שנקרא בהתחלה "אליפות הכדורגל של הרפובליקה העממית הדמוקרטית של קוריאה" שנקרא גם "גביע הרפובליקה". בהמשך, החל מ-2013 מתקיימת תחרות גביע נוספת שנקראת "גביע הוויבול".
 "פרס מנגיונגדאי למשחקי ספורט", שמתקיים בכל שנה במרץ-אפריל החל מ-2002, על מנת לכבד את יום הולדתו של קים איל-סונג
 "פרס פקטוסאן למשחקי ספורט" שמתקיים כל שנה בפברואר החל מ-2010, על מנת לכבד את יום הולדתו של קים ג'ונג-איל
 "פרס פוצ'ונבו למשחקי לפיד הספורט" שמתקיים כל שנה ממאי עד יוני החל מ-2010 על מנת לציין את קרב פצ'ונבו.
 "פרס אוסנדוק למשחקי ספורט" שמתקיים כל שנה בדצמבר לזכרה של קים סונג-סוק, אשתו של קים איל-סונג, שהיה בעבר גם התחרות העיקרית במדינה להוקי קרח ומשחקי חורף אחרים, והכדורגל התווסף אליו ב-2015.

 התקופה המקצוענית (החל מ-2010) 
החל משנת 2010, הליגה הלאומית לאליפות המדינה בגברים נקראה "הליגה הבכירה בכדורגל" (הנגול: 최상급축구련맹전; הנג'ה: 最上級蹴球聯盟戰), אך עדיין התקיימה ביחד עם האליפות הלאומית בענפי ספורט אחרים. אליפות זו התקיימה בפעם האחרונה ב-2017, לאחר מכן הוחלפה בתחרות חדשה "ליגת העל בכדורגל של הרפובליקה העממית הדמוקרטית של קוריאה" (הנגול: 조선민주주의인민공화국 1부류축구련맹전; הנג'ה: 朝鮮民主主義人民共和國 一部流蹴球聯盟戰), שהתקיימה לראשונה במתכונת סיבובים של בית-חוץ, כמו שמקובל ברוב מדינות העולם.

כל מועדון ספורט - הכולל את מחלקת הכדורגל שלו - מחולק ל-3 רמות: רמה ראשונה, רמה שנייה ורמה שלישית. הקבוצות ברמה הראשונה הם מקצועניות לחלוטין שמשחקות בליגה הגבוהה ביותר בענף מסוים - במקרה של כדורגל זה הליגה הראשונה (ליגת העל), והליגה השנייה שנחשבות לרמה הראשונה בכדורגל. הקבוצות ברמה השנייה משתתפות בליגות הנמוכות יותר, אם כי הן יכולות לעלות לליגות הגבוהות יותר ברמה הראשונה, תלוי בהישגים שלהן. קבוצות הספורט ברמה השלישית לא יכולות לקחת חלק בתחרויות המקצועניות, כיוון שהן חובבניות לחלוטין, לרוב קבוצות ששייכות לעובדים בחברות שונות במשק.

אלופות הליגה
"התחרויות החדשניות לכושר הטכני"
השיטה המדויקת הייתה לא ידועה.
עונהמנצחת1960-1984   אין נתונים1985 25 באפריל1986 25 באפריל1987 25 באפריל1988 25 באפריל1989 ג'ונגז'ין צ'אנדונגז'ה1990 25 באפריל1991 פ.צ. פיונגיאנג1992 25 באפריל1993 25 באפריל1994 25 באפריל1995 25 באפריל1996 קיגוואנצ'ה 
עונהמנצחת1997 קיגוואנצ'ה1998 קיגוואנצ'ה1999 קיגוואנצ'ה2000 קיגוואנצ'ה2001 אמנוגאנג2002 25 באפריל2003 25 באפריל2004 פ.צ. פיונגיאנג2005 פ.צ. פיונגיאנג2006 אמנוגאנג2007 פ.צ. פיונגיאנג2008   אמנוגאנג2009   פ.צ. פיונגיאנג

הליגה הבכירה בכדורגל
ליגה בכירהעונהאלופה2010 25 באפריל2011 25 באפריל2012 25 באפריל2013 25 באפריל2014 חוופול2015 25 באפריל2016 קיגוואנצ'ה2017 25 באפרילליגת העלעונהמנצחת2017/201825 באפריל 2018/201925 באפריל2019/2020 סובאקסו2020/2021ריומיונג2021/202225 באפריל2022/202325 באפריל2023/2024ריומיונג2024/202525 באפריל
 טבלת אליפויות 
קבוצהאליפויותסגנויותעונות זכייה25 באפריל2141985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017/2018, 2018/2019, 2021/2022, 2022/2023, 2024/2025קיגוואנצ'ה611996, 1997, 1998, 1999, 2000, 2016פ.צ. פיונגיאנג5 -1991, 2004, 2005, 2007, 2009אמנוגאנג312001, 2006, 2008ריומיונג 252020/2021, 2023/2024סובאקסו 1 1 2020חוופול122014ג'ונגז'ין צ'אנדונגז'ה1 -1989רימיונגסו -3מנגיונגבונג -1

 קישורים חיצוניים 

 אלופות הליגה באתר myfootballfacts
 נתונים מאתר rsssf

קטגוריה:קוריאה הצפונית: כדורגל
קוריאה הצפונית